गृह मंत्रालय
केंद्रीय गृह और सहकारिता मंत्री श्री अमित शाह ने बजट को दूरगामी बताते हुये कहा कि यह बजट भारतीय अर्थव्यवस्था में आमूल परिवर्तन लाने वाला साबित होगा
मैं प्रधानमंत्री श्री नरेन्द्र मोदी और वित्तमंत्री श्रीमती निर्मला सीतारमण को बधाई देता हूं
मोदी सरकार का यह बजट भारत को आत्मनिर्भर बनायेगा और आजादी के सौ वर्ष के क्रम में नये भारत की नींव रखेगा
बजट का आकार बढ़ाकर 39.45 लाख करोड़ रुपये करना, कोविड-19 महामारी के दौरान भी भारत की तेजी से बढ़ती अर्थव्यवस्था को दर्शाता है
राजकोषीय घाटे का लक्ष्य 6.9 प्रतिशत से घटाकर 6.4 प्रतिशत करना बहुत बड़ी उपलब्धि है, मुझे विश्वास है कि प्रधानमंत्री श्री नरेन्द्र मोदी के नेतृत्व में भारत रोजकोषीय घाटे को चार प्रतिशत से नीचे लाने में सफल होगा
आत्मनिर्भर भारत का बजट कोविड-19 महामारी के बाद वैश्विक आर्थिक जगत में उत्पन्न हुये अवसरों का दोहन करके प्रधानमंत्री श्री नरेन्द्र मोदी के नेतृत्व में भारत को विश्व की अग्रणी अर्थव्यवस्था बनाने में सहायक होगा
श्री नरेन्द्र मोदी ने सहकारिता क्षेत्र में एएमटी दर को 18.5 प्रतिशत से 15 प्रतिशत और सरचार्ज को 12 प्रतिशत से सात प्रतिशत घटाकर, दशकों तक सहकारिता क्षेत्र के साथ हो रहे अन्याय को समाप्त करके उसे बाकी क्षेत्रों के बराबर लाने का काम किया है
यह श्री नरेन्द्र मोदी के ‘सहकार से समृद्धि’ के संकल्प को सिद्ध करने में सहायक होगा
शून्य बजट खेती, प्राकृतिक खेती, नदियों को जोड़ने, एक स्थान-एक उत्पाद और किसान ड्रोन जैसे विभिन्न प्रयास हमारे किसान भाइयों को लाभ देने के साथ-साथ कृषि क्षेत्र को आधुनिक तथा आत्मनिर्भर बनाने के प्रधानमंत्री श्री नरेन्द्र मोदी के संकल्प को साकार करने में अहम भूमिका निभायेंगे
पूंजीगत निवेश को 35 प्रतिशत बढ़ाकर 7.5 लाख करोड़ रुपये करने के लिये मैं श्री नरेन्द्र मोदी का अभिनन्दन करता हूं
राज्यों को दी जाने वाली राशि को 15,000 करोड़ रुपये से बढ़ाकर 7.5 लाख करोड़ रुपये किया जाना श्री नरेन्द्र मोदी द्वारा संघीय ढांचे को मजबूती देने के प्रयासों का परिचायक है
वित्तीय समावेशन को बढ़ावा देने के लिये सभी 1.5 लाख डाकघरों को कोर बैंकिंग से जोड़ने से ग्रामीण क्षेत्र के लोगों और वरिष्ठ नागरिकों को बहुत लाभ होगा
डिजिटल भुगतान को प्रोत्साहित करने के लिये 75 जिलों में 75 डिजिटल बैंक भी स्थापित किये जायेंगे
पूर्वोत्तर क्षेत्र का विकास हमेशा से मोदी सरकार की उच्च प्राथमिकता रही है। पूर्वोत्तर के लिये ‘प्रधानमंत्री विकास पहल’ की घोषणा समृद्ध पूर्वोत्तर की प्रधानमंत्री श्री मोदी की परिकल्पना को पूरा करने का दूरगामी प्रयास है
गरीबों के जीवनस्तर को बेहतर करने के लिये श्री मोदी संकल्पित हैं। इसी संकल्प को गति देते हुये श्री मोदी ने हर घर जल योजना में 60,000 करोड़ रुपये से 3.83 करोड़ घरों को शुद्ध पेयजल और प्रधानमंत्री आवास योजना में 48,000 करोड़ रुपये से 80 लाख गरीबों को घर देने का निर्णय किया है
केंद्रीय गृह और सहकारिता मंत्री श्री अमित शाह ने आम बजट को दूरगामी बताते हुये कहा है कि यह बजट भारतीय अर्थव्यवस्था में आमूल परिवर्तन लाने वाला साबित होगा। श्रृंखलाबद्ध ट्वीटों में श्री अमित शाह ने कहा है कि मोदी सरकार का यह बजट भारत को आत्मनिर्भर बनायेगा और आजादी के सौ वर्ष के क्रम में नये भारत की नींव रखेगा। उन्होंने कहा, “इसके लिये मैं प्रधानमंत्री श्री नरेन्द्र मोदी और वित्तमंत्री श्रीमती निर्मला सीतारमण को बधाई देता हूं।”
गृह और सहकारिता मंत्री ने कहा कि बजट का आकार बढ़ाकर 39.45 लाख करोड़ रुपये करना, कोविड-19 महामारी के दौरान भी भारत की तेजी से बढ़ती अर्थव्यवस्था को दर्शाता है। राजकोषीय घाटे का लक्ष्य 6.9 प्रतिशत से घटाकर 6.4 प्रतिशत करना बहुत बड़ी उपलब्धि है, मुझे विश्वास है कि प्रधानमंत्री श्री नरेन्द्र मोदी के नेतृत्व में भारत राजकोषीय घाटे को चार प्रतिशत से नीचे लाने में सफल होगा
श्री अमित शाह ने कहा कि आत्मनिर्भर भारत का बजट कोविड-19 महामारी के बाद वैश्विक आर्थिक जगत में उत्पन्न हुये अवसरों का दोहन करके प्रधानमंत्री श्री नरेन्द्र मोदी के नेतृत्व में भारत को विश्व की अग्रणी अर्थव्यवस्था बनाने में सहायक होगा।
श्री शाह ने कहा कि श्री नरेन्द्र मोदी ने सहकारिता क्षेत्र में एएमटी  दर को 18.5 प्रतिशत से 15 प्रतिशत और सरचार्ज को 12 प्रतिशत से सात प्रतिशत घटाकर, दशकों तक सहकारिता क्षेत्र के साथ हो रहे अन्याय को समाप्त करके उसे बाकी क्षेत्रों के बराबर लाने का काम किया है। यह श्री नरेन्द्र मोदी के ‘सहकार से समृद्धि’ के संकल्प को सिद्ध करने में सहायक होगा।
गृह और सहकारिता मंत्री ने कहा कि शून्य बजट खेती, प्राकृतिक खेती, नदियों को जोड़ने, एक स्थान-एक उत्पाद और किसान ड्रोन जैसे विभिन्न प्रयास हमारे किसान भाइयों को लाभ देने के साथ-साथ कृषि क्षेत्र को आधुनिक तथा आत्मनिर्भर बनाने के प्रधानमंत्री श्री नरेन्द्र मोदी के संकल्प को साकार करने में अहम भूमिका निभायेंगे।
श्री अमित शाह ने कहा, “पूंजीगत निवेश को 35 प्रतिशत से बढ़ाकर 7.5 लाख करोड़ रुपये करने के लिये मैं श्री नरेन्द्र मोदी का अभिनन्दन करता हूं।” उन्होंने कहा कि राज्यों को दी जाने वाली राशि को 15,000 करोड़ रुपये से बढ़ाकर 7.5 लाख करोड़ रुपये किया जाना श्री नरेन्द्र मोदी द्वारा संघीय ढांचे को मजबूती देने के प्रयासों का परिचायक है।
.गृह और सहकारिता मंत्री ने कहा कि वित्तीय समावेशन को बढ़ावा देने के लिये सभी 1.5 लाख डाकघरों को कोर बैंकिंग से जोड़ने से ग्रामीण क्षेत्र के लोगों और वरिष्ठ नागरिकों को बहुत लाभ होगा। इसके साथ ही डिजिटल भुगतान को प्रोत्साहित करने के लिये 75 जिलों में 75 डिजिटल बैंक भी स्थापित किये जायेंगे।
श्री अमित शाह ने कहा कि पूर्वोत्तर क्षेत्र का विकास हमेशा से मोदी सरकार की उच्च प्राथमिकता रही है। पूर्वोत्तर के लिये ‘प्रधानमंत्री विकास पहल’ की घोषणा समृद्ध पूर्वोत्तर की प्रधानमंत्री श्री मोदी की परिकल्पना को पूरा करने का दूरगामी प्रयास है।
गृह और सहकारिता मंत्री ने कहा कि गरीबों के जीवनस्तर को बेहतर करने के लिये श्री मोदी संकल्पित हैं। इसी संकल्प को गति देते हुये श्री मोदी ने हर घर जल योजना में 60,000 करोड़ रुपये से 3.83 करोड़ घरों को शुद्ध पेयजल और प्रधानमंत्री आवास योजना में 48,000 करोड़ रुपये से 80 लाख गरीबों को घर देने का निर्णय किया है।